text: Cykeltyv på spil i Danmark og fanget i Passau
  17 februar 2015 kl. 10.16
  En cykeltyv skal tirsdag i grundlovsforhør i Sønderborg. Politiet mener, at der kan være medgerningsmænd på fri fod.
  En rumænsk mand skal i dag i grundlovsforhør i Sønderborg. I januar blev han stoppet i Passau ved grænsen til Østrig, og det vidste sig, at hans bil var fuld af dyre mountainbikes.
  Cyklerne var stjålet ved et indbrud i en cykelforretning i januar. Den 28-årige mand blev anholdt og udleveret til Udlændingekontrolafdelingen i Padborg. Han er sigtet for tyveri, subsidiært hæleri.
  Anklagemyndigheden hos Syd- og Sønderjyllands Politi vil anmode om lukkede døre i retten i Sønderborg, da politiet mener, at der kan være medgerningsmænd på fri fod.
  Rumænsk mand m. dyre cykler fra Nørresundby stoppet af tysk politi i Passau. Grundlovsforhør i dag. Læs: http://t.co/AkXCjPwXSu #politidk
  
  